cyanic-selkie/wikianc huggingface dataset:
Det Hanseatiske Museum og Schøtstuene
Schøtstuene
Dramshusens schøtstue frå 1703–04 vart lagra på Bergens Museum frå 1880-åra, og i 1917 ble Bredsgårdens schøtstue frå 1702 gjeve til Bergen kommune. I 1937-38 vart desse schøtstuene, og dessutan ein kopi av Svensgårdens schøtstue frå 1708 og rekonstruksjonar av Jakobsfjorden og Bellgårdens felles schøtstue etter korleis ho var bygd før bybrannen 1702, reist i åra 1935–38 på dei noverande plassane attom Bryggen, i nærleiken av Mariakyrkja.
Bergen kommune har hatt drifta av Det Hanseatiske Museum og Schøtstuene fram til 2005, då museumsdrifta vart lagt under Stiftelsen Museum Vest. Bygningane og samlingane er framleis eigd av Bergen kommune.
Terminal Jive
Terminal Jive er det niande studioalbumet til det amerikanske rockebandet Sparks og det andre dei spelte inn i lag med Giorgio Moroder. Albumet har ei disco-kjensle som føregangaren, men består av færre synthesizerar og litt meir elektrisk gitar. Dette gjev albumet ein tydelegare new wave-stil. Albumet vart produsert av Moroder og Harold Faltermeyer. Faltermeyer sa seinare at han hadde produsert det meste av albumet.
Sparks fekk ein hitsingel i Frankrike med «When I'm with You», som førte til at dei var i landet i eitt år for å marknadsføre albumet.
Utgjeving
Terminal Jive kom ikkje ut i USA, men Polydor Records gav det ut i Canada. Det vart heller ikkje ein suksess i Storbritannia, men gjorde det betre i Europa.
Den første singelen, «When I'm with You», var ein hit i Frankrike, der han nådde 16. plassen. Singelen nådde òg 14. plassen i Australia. Den andre singelen frå albumet var «Young Girls», og denne gjorde det òg bra i Frankrike. «Young Girls» vart gjeven ut med ein lengre remiks på 12-tommar, ein redigert versjon på 7-tommarsingelen, og med B-sida «Just Because You Love Me». Den franske utgåva inkluderte «Rock 'n' Roll People in a Disco World», sidan «Just Because You Love Me» alt hadde kome ut som B-sida til «When I'm with You» i dette området.
Plateomslag
Plateomslaget består av Mael-brørne som står i ulike poseringar i og kring leiketøysbutikken Hamleys i Regent Street i London.
Little Feat
Little Feat er eit USA-amerikansk rockeband skipa av songaren og gitaristen Lowell George og klaverspelaren Bill Payne i 1969 i Los Angeles. George oppløyste gruppa på grunn av kunstnariske skilnader i 1979, kort tid før han døydde. Dei attverande medlemmane starta opp att Little Feat i 1987 og bandet har vore aktive sidan den gongen.
I løpet av dei 50 åra bandet har eksistert har dei spelt ei blanding av rock and roll, blues, boogie, country, folk, bluesrock, soul, New Orleans R&B og swamp rock. . Bandmedlemmane var særs teknisk dugande og profesjonelle, men dei var ikkje eit glatt band, noko som kjem til syne i den eigenarta låtskrivinga til George, som gjorde dei til eit kultband blant kritikarar og musikarar. Sjølv om bandet fekk noko suksess på album-orientert radio, gjekk gruppa i oppløysing etter at George døydde i 1979.
Gitaristen Jimmy Page sa at Little Feat var favorittbandet hans frå USA i eit intervju i Rolling Stone i 1975.
Region Sjælland
Region Nordjylland har 17 kommunar. Folkemengda i regionen er i 2010.
Little Feat
Historie
Little Feat vart ikkje starta opp som eit beintfram bluesrockband. Dei første medlemmane, Lowell George (vokal, gitar, slidegitar) og Roy Estrada (bass), hadde begge spelt med Frank Zappa sitt Mothers of Invention. George hadde ein lang musikalsk karriere før han kom med i The Mothers. Som barn hadde han og broren Hampton spelt ein munnspellduett på fjernsynsprogrammet Ted Mack's Original Amateur Hour. Då han gjekk på vidaregåande skule lærte han seg å spele fløyte, som førte til at han fekk spele obo og barytonsaksofon på fleire innspelingar med Frank Sinatra. Han skipa folkrockgruppa The Factory med trommeslagaren Richie Hayward i 1965. Før dette vart oppløyst spelte The Factory inn nokre innspelingar for Uni Records, men dette vart ikkje gjeve ut før i 1990-åra. Etter at gruppa vart oppløyst gjekk George inn i Mothers of Invention, der han møtte Estrada. Zappa overtydde George om å skipe sitt eige band etter å ha høyrt «Willin'», men gitaristen var motvillig til å starte eitt, før han hadde spelt ei kort stund i The Standells.
George og Estrada skipa Little Feat i 1969 med Hayward og klaverspelaren Billy Payne. Verken det sjølvoppkalla debutalbumet i 1971 eller Sailin' Shoes i 1972 selde godt, trass i gode meldingar. Som følgje av dette vart gruppa mellombels oppløyst. Estrada slutta for å bli dataprogrammerar. Då gruppa kom saman att seinate i 1972, vart han erstatta av Kenny Gradney frå New Orleans. I den andre inkarnasjonen hadde Little Feat òg med seg gitaristen Paul Barrére og perkusjonisten Sam Clayton, som gav musikken ei meir funky kjensle, som ein kan høyre på Dixie Chicken i 1973. Bandet turnerte mykje etter denne plata og bygde ein sterk fanskare i Sørstatane og på Austkysten. Likevel heldt gruppa seg stort sett kring Los Angeles, sidan medlemmane arbeidde mykje som studiomusikarar på si.
Sjølv om bandet vart eit kultband, var fleire av medlemmane i gruppa frustrerte over den ureknelege oppførselen og det aukande dopmisbruket til George. Etter Feats Don't Fail Me Now i 1974, vart Barrére og Payne dei fremste låtskrivarane i bandet og var hovudsakleg ansvarleg for den jazzfusion-aktige stilen på The Last Record Album i 1975. Little Feat heldt fram i den retninga på Time Loves a Hero (1977), det doble konsertalbumet Waiting for Columbus (1978) og Down on the Farm (1979). George var frustrert over den stadig meir improvisasjonsbaserte og jazza preget i musikken deira, og spelte inn eit soloalbum,  Thanks I'll Eat It Here, som kom ut i 1979. Etter dette annonserte George at Little Feat var oppløyst og han la ut på ein soloturné. Halvvegs ut i turneen døydde han av eit tilsynelatande hjarteinfarkt. Down on the Farm kom ut etter han døydde, og det same gjorde samlinga med sjeldne opptak kalla Hoy-Hoy! (1981).
Etter å ha arbeidd sju år som sidemenn, kom Payne, Barrére, Hayward, Gradney og Clayton saman att som Little Feat i 1988, med vokalisten og gitaristen Craig Fuller og gitaristen Fred Tackett i stallen. Det sterkt etterlengta Let It Roll kom ut i 1988 til blanda kritikk, men selde til gullplate. Dei neste albuma deira - Representing the Mambo (1989), Shake Me Up (1991) og Ain't Had Enough Fun (1995) - selde gradvis mindre, men bandet vart verande eit populært konsertband. På det sistnemnde byta banet ut den Lowell George-aktige røysta til Fuller med den kvinnelege songaren Shaun Murphy. Denne besetninga fortsette med Under the Radar i 1988 og Chinese Work Songs i 2000. Fleire samleplater og konsertalbum kom ut dei neste få åra, etterfølgd av Kickin' It at the Barn i 2003, som var det første albumet deira på deira eige selskap, Hot Tomato Records. Rocky Mountain Jam kom ut tidleg i 2007. Join the Band, ei samling av duettar med vener og fans av Feats, kom ut i 2008 på Proper Records.
Etter å ha slite med ein leversjukdom døydde det opphavlege Feat-medlemmet Richie Hayward av lungebetennelse den 12. august 2010. Little Feat heldt fram å turnere etter han døydde, og fekk med seg Gabe Ford som ny trommeslagar. Det første albumet med nytt materiale frå Little Feat på ni år, Rooster Rag, kom ut i 2012. Gitaristen Paul Barrére sleit med helseproblem i 2010-åra, og han døydde 26. oktober 2019.
Ettermæle
Mange prominente musikarar og band har spelt inn musikken til Little Feat, som Phish, The Black Crowes, The Byrds, The Bridge, Garth Brooks, Jackson Browne, Bob Dylan, Steve Earle, The Flying Burrito Brothers, Emmylou Harris, Taylor Hicks, Ron Holloway, Keisuke Kuwata, Nicolette Larson, Nazareth, Robert Palmer, The Radiators, Bonnie Raitt, Linda Ronstadt, John Sebastian, Richard Shindell, Carly Simon, Mick Taylor, Van Halen, Joe Walsh, Bob Weir, Phil Lesh, Sam Bush, Coco Montoya, Vince Herman, Inara George, Stephen Bruton, Widespread Panic, Warren Haynes og Gov't Mule, Blackberry Smoke, Jimmy Buffett, Anders Osborne og Gregg Allman.
Gjestesinglar
«Bible Belt» (med Travis Tritt) (#72 country 1992)
Dobsoneining
Ei dobsoneining (ofte forkorta DU etter engelsk Dobson Unit) er ei måleining som vert nytta til å gje tjukkleiken til ozonlaget. Ei dobsoneining svarar til 2,7 x 1020 ozonmolekyl per kvadratmeter. Eit ozonlag på 0,01 mm har ved eit trykk på 1 atmosfære og ved 0°C ei dobsoneining på 1.
Eininga er kalla opp etter den engelske fysikaren Gordon Dobson. Han var den første som bygget eit apparat som kunne måle tjukkleiken til ozonlaget frå jordoverflata.
Olav Håkanes
Olav Øysteinsson Håkanes var ein norsk gardbrukar og spelmann frå Tinn.
Suhl
Suhl er ein krinsfri by og kommune i delstaten Thüringen i Tyskland. Kommunen har ei flatevidd på 141,6 km² og i kring 37 000 ibuarar. Byen Suhl ligg 422 meter over havet, sørvest om Thüringer Wald.
Olav Håkanes
Han var fødd på garden Håkanes, og tok i si tid over farsgarden. Som hardingfelespelar lærde han mest av Knut Lurås, ein kar han var i slekt med både far- og morsida. Han lærde også av Håvard Gibøen og Knut Synnstaul. Håkanes var særleg glad i såkalla rekvespel, og skal ha hatt «mykje vossetakt i slåttane sine».
Suhl
Suhl var i hundrevis av år prega av gruvedrift og rustningsindustri.
Langrennaren Jens Filbrich og skiskyttaren Erik Lesser er frå Suhl.
Adventskalender
Adventskalender eller julekalender er ein kalender som viser dagane frå 1. desember og fram til julaftan 24. desember. Utforminga kan vere ulik, frå 24 små pakkar som skal opnast med små gåver for kvar dag, til nettsider som sender ein epost i døgnet. Program i radio og fjernsyn med ein episode kvar dag i adventstida, blir også kalla for julekalender.
Mount Sinha
Mount Sinha er eit fjell (990 moh) ved søraustenden av Erickson Bluffs sør i McDonald Heights. Det ligg oppom den nedre Kirkpatrickbreen frå nord i Marie Byrd Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-65. Det vart namngjeve av Advisory Committee on Antarctic Names (US-ACAN) etter A.A. Sinha, medlem av den biologiske gruppa som studerte populasjonane av sel, kvalar og fuglar på pakkisen i Bellingshausen- og Amundsenhavet, 1971-72.
Brihadisjvara-tempelet
Brihadisjvara-tempelet er eit hindutempel i Thanjavur i den sørindiske delstaten Tamil Nadu. Tempelet er vigd Sjiva, og er eitt av dei største i India. Det er eit framifrå døme på arkitektur frå Tsjolariket, og er framleis i bruk som tempel. Tempelet blei teke med på UNESCO si liste over verdsarv i 1987, og står no på lista som eit av tre «store levande tsjolatempel». Det blei bygd i byrjinga av 1000-talet.
Skildring
Brihadisjvara-tempelet ligg ved sidan av den heilage Kaverielva. Tempelet er laga av granitt, eit steinslag som ikkje finst nærare staden enn 6 mil unna, i Tiruchirappalli. Tempeltårnet er 66 meter høgt, og er eit av dei høgaste nokon stad i verda. Den store strukturen på toppen (kumbam eller tsjikharam) er laga av ein enkelt stein og veg rundt 80 tonn. Ein kan sjå det frå einkvar stad i Thanjavur. Også statuen av Nandi, den heilage oksen til Sjiva, er laga av ein enkelt stein og er rundt 5 meter lang. Tempelet er dekorert med tak- og veggmåleri i Tanjore-stil og utskjeringar som mellom anna viser dei 108 dansepositurane frå bharatanatyam.
Tempelet står innanfor sterke murar som truleg blei bygde på 1500-talet. Murane har også vollgrav med vatn frå elva. Nayakherskarane bygde også eit tempelbasseng kalla Sivaganga på 1500-talet. Eit gudinnetempel blei lagt til komplekset rundt 1200-talet.
Historie
Tempelet blei bygd av Radjaradja Tsjola I og stod ferdig i 1010. Han skal ha fått tanken om å bygga det i ein draum etter at han blei krona som keisar på Sri Lanka.
Tempelet er særmerkt i at det har mange detaljerte innskrifter som skildrer kongen sine planar for tempelet, korleis han og andre fekk laga og utsmykka det. Dei skildrer ritual og offer og tidfester festivalar. Lista over gåver omfattar 66 bronsestatuar. I dag er berre 2 av dei igjen i tempelet.
Etterfølgjaren til Radjaradja Tsjola, Radjendra I, ønskte å byggja ein større kopi av «det store tempelet» (Periya kovil, seinare kalla Brihadisjvara). Han bygde Brihadisjvara-tempelet i Gangaikondacholapuram, rundt 6 mil unna. Bygginga av det nye tempelet tok den kongelege støtten vekk frå det gamle tempelet i Thanjavur. Dette tempelet blei likevel verande det største og flottaste av tempelet som står etter Tsjola-dynastiet.
Aleo
«Aleo» er ein song av den svensk-persiske songaren Mahan Moin frå 2014. Songen er skriven av Mahan Moin og Anderz Wrethov.
«Aleo» deltok i den fyrste semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.
Øvrevollen
Øvrevollen er ein fjell- og isskrent like sør for Festninga i Mühlig-Hofmannfjella i Dronning Maud Land. Han vart kartlagt av norske kartografar frå landmålingar og flyfoto av den norske antarktisekspedisjonen (1956–60).
Omurtag
Omurtag (bulgarsk Омуртаг) er ein by og ein kommune i provinsen Tărgovisjte i Bulgaria. Kommunen omfattar byen Omurtag og 41 andre busetnader.
Sneedronningen
«Sneedronningen» eller «Snedronningen» er eit eventyr av H.C. Andersen frå 1845. Dette eventyret var inspirasjonen til Disney-filmen Frozen (Frost) frå 2013.
Omurtag
Kommunen har eit areal på 401 km2. Ved folketeljinga i 2011 hadde kommunen 21 853 innbyggjarar, medan sjølve byen hadde 7 619 innbyggjarar.
Sneedronningen
Historia er delt inn i sju delar, og handlar om den vesle jenta Gerda som dreg ut i verda for å redda lekekameraten sin Kai, som er blitt lurt bort av den vonde Snødronninga.
Omurtag
Dei største busetnadene i kommunen er:
Sneedronningen
Eventyret kom først ut 21. desember 1844 i Nye Eventyr. Første Bind. Anden Samling. 1845.
Colin Bell
Colin Bell var ein engelsk fotballspelar, fødd i Hesleden i County Durham. Mellom 1966 og 1979 spelte han 394 ligakampar for Manchester City og skåra 117 ligamål. Saman med midtspissen Francis Lee og Mike Summerbee danna han over fleire sesongar ein suksessrik angrepstrio for Manchester City. Bell, ein offensiv midtbanespelar, spelte mellom 1968 og 1975 48 landskampar for England og skåra ni mål.
Sneedronningen
Handling
Djevelen, i form av eit troll, underviser i magi på ein trollskule. Han har laga ein trollspegel som forvrenger bildet av alt som speglar seg i det. Trollet og elevane hans reiser rundt i verda og nyt å sjå at alle som ser spegelbildet sitt i spegelen, blir forvrengde og vonde i sjela. Ein dag prøver dei seg på å ta med trollspegelen opp til himmelen, for å gjera englane vonde. Men trolla mistar spegelen, som fell til jorda og blir knust. Glasbitane blir spreidde utover jorda.
Gerda og Kai er to små barn som er gode venner i eit fredeleg nabolag. Dei dyrkar roser saman i vindaugskarmen. Ein dag treffer ein av glassplintane frå trollspegelen auga til Kai og går inn til hjartet hans. Dette gjer han vond og kald. Han øydelegg rosebedet og blir likegyldig til alt og alle, også Gerda. Alt han bryr seg om no er snøfnugg. Då landar den kvitkledde Snødronninga utanfor byen hans i sleden sin. Ho får han til å gløyma det gamle livet sitt med eit iskaldt kyss, og tek han med seg til slottet sitt.
Alle i byen trur at Kai har drukna i elva, men Gerda leitar etter han, og spør alle ting og vesen om kvar Kai har vorte av. Ho ofrar skorne sine til Elva, som ikkje bryr seg om gåva, men fortel henne at Kai ikkje har drukna. På vandringa si søkande etter svar kjem Gerda til Sommerheksa, som gjerne vil at Gerda skal bli hos henne i det evige sommarriket. Ho får Gerda til å gløyma Kai, og gjev rosene i hagen ordre om å søkka under bakken, slik at synet av blomstrane ikkje skal minna Gerda om Kai. Heksa har likevel gløymd rosa i hattebremmen sin, og då Gerda ser henne, byrjar ho å gråta, og tårene gjev liv til ein av dei forviste rosebuskane. Rosa fortel Gerda at Kai ikkje finst nede i dødsriket, og Gerda flyktar frå heksa.
Ei kråke fortel at ho har sett Kai i eit slott, men då Gerda dreg dit, er det berre ein prins som liknar på han. Gerda blir så tatt til fange av røvarar, og i borga deira møter ho ei lita røvarjente. Duene hennar fortel at dei såg Kai reisa i sleden til Snødronninga mot Lappland, og reinsdyret Bae, som kjem derfrå, lèt henne ri på seg medan dei drar dit. På vegen stoppar dei hos ei finnekone, som fortel Gerda at uskulda hennar er det som kan redda Kai.
Til slutt kjem Gerda til Snødronninga sitt slott. Snøfokk hindrar henne frå å koma inn, men når ho ber Fadervår, blir anden hennar til englar som kjempar mot snøfnugga. På ein frosen innsjø, like ved trona til Snødronninga, sit Kai urørlig. Han har fått ein prøve frå Snødronningen: om han greier stava eit ord med eit puslespel, vil Snødronningen gje han skøyter så han kan sleppa unna. Gerda spring mot han, kyssar han og græt, og dei varme tårene hennar smeltar den kalde splinten av trollspegelen i hjartet hans. Han hugsar Gerda, og dei dansar ein gledeleg gjensynsdans, der puslespelbitane blir rivne med i dragsuget, og legg seg til ro og formar ordet «æve». Snødronninga må sleppa Kai fri.
1870 Glaukos
1870 Glaukos er ein trojansk jupitertrojan og ligg i L5-lagrangepunktet til Jupiter. Han blei oppdaga den 24. mars 1971 av Cornelis Johannes van Houten, Ingrid van Houten-Groeneveld og Tom Gehrels ifrå Palomar Observatory i San Diego County i California.
Giorgio Moroder
Då han var i München i 1970-åra skipa Moroder sitt eige plateselskap kalla Oasis Records, som fleire år seinare vart ei underavdeling av Casablanca Records. Han skipa det tidlegare Musicland Studios i München, eit platestudio nytta av mange artistar som The Rolling Stones, Electric Light Orchestra, Led Zeppelin, Deep Purple, Queen og Elton John. Han produserte singlar for Donna Summer i discotida i midten og slutten av 1970-åra, inkludert «Love to Love You Baby», «I Feel Love», «Last Dance», «MacArthur Park», «Hot Stuff», «Bad Girls», «Dim All the Lights», «No More Tears (Enough Is Enough)» og «On the Radio». I denne perioden gav han òg sjølv ut mange album, som dei synthesizerdominerte From Here To Eternity (1977) og E=MC2 (1979).
Moroder produserte Suzi Lane og discoalbumet hennar, inkludert listetoppen «Ooh La La». Ho fekk òg ein mindre hit med «Harmony» på Elektra Records i 1979. Han byrja å komponere filmmusikk, inkludert Midnight Express, American Gigolo, Superman III, Scarface, The NeverEnding Story og 1984-utgåva av Metropolis. Moroder sitt arbeid på filmen Midnight Express (1978), som inneheld den internasjonale hitten «Chase», vann han Oscarprisen og Golden Globe-prisen for beste filmmusikk. Han produserte ei rekkje elektroniske discosongar for The Three Degrees, to album for Sparks, og nokre songar for Bonnie Tyler-albumet Bitterblue og singelen hennar «Here She Comes» frå 1985. I 1990 komponerte han «Un'estate italiana», den offisielle kjenningsmelodien for fotball-VM for herrar i 1990.
Moroder har skrive songar for mange artistar, som David Bowie, Kylie Minogue, Irene Cara, Janet Jackson, Madleen Kane, Melissa Manchester, Blondie, Japan og France Joli. Moroder har sagt at av desse er han mest stolt av Berlin sin «Take My Breath Away», som han vann både Oscarprisen og Golden Globe for i 1986. Han hadde fått same prisane i 1983 for «Flashdance... What a Feeling». I tillegg til tre Oscarprisar og fire Golden Globe-prisar har Moroder fått fire Grammyprisar, to People's Choice Awards og meir enn 100 gull- og platinaplater. I 2004 vart han innlemma i Dance Music Hall of Fame.
Mark Kirchner
Skiskyting
Kirchner vart juniormeister individuelt allereie i 1988. To år seinare, før han var ute av junioralderen, vart han verdsmeister på 10 km under verdsmeisterskapen i skiskyting 1990 i Oslo. I same meisterskapen tok han ein gullmedalje i lagøvinga med DDR-mannskapen. Året etter sigra Kirchner i alle tre tevlingane under VM 1991 i Lahti.
Kirchner tok også medaljar i samtlege tre øvingar under vinter-OL 1992 i Albertville. Han vann gullmedaljen på 10 km og på stafetten gjekk han for det tyske vinnarlaget, dessutan tok han sølv på 20 km. I 1993 vann han 10-kilometeren i fjerde meisterskapen på rad. Under OL på Lillehammer i 1994 deltok Kirchner på det vinnande tyske stafettlaget, sameleis i VM 1995. Men korkje i 1994 eller -95 nådde han opp i medaljestriden i dei individuelle øvingane. I 1997 tok han si 14. og siste OL- eller VM-medalje, då han deltok på Tyskland sitt lag i lagøvinga.
Kirchner vann fem individuelle renn i verdscupen i skiskyting. Sesongane 1991 og 1993 kom han på andreplass i verdscup-turneringa, bakom høvesvis Sergej Tsjepikov og Mikael Löfgren.
Langrenn
Kirchner deltok i langrenn i eit par sesongar etter han slutta å satse på skiskyting. Mellom anna gjekk han sisteetappen for Tyskland på 4 x 10 km stafett under Ski-VM 1999 i Ramsau, og kom på fjerdeplass.
Dukting
Dukting, ducting eller leiing er elektromagnetiske bølgjer som vert avbøygde i atmosfæren på grunn av varierande brytingsindeks.
Brytingsindeksen for elektromagnetiske bølgjer er særskild avhengig av fukta i lufta, men lufttrykket og temperaturen spelar òg ei rolle. Normalt sett er atmosfæren godt blanda, slik at brytingsindeksen minkar sakte med høgda. Dette gjer at radiohorisonten er noko fjernare enn den synlege horisonten. Om atmosfæren derimot er lagdelt, til dømes ved at ein har eit fuktigare lag slik at brytingsindeksen aukar, så kan krummingsradiusen for normalen til bølgjefronten verte lik krummingsradiusen til jorda. Ein vil då få ein dukt eller kanal der den elektromagnetiske energien vert fanga opp. I prinsippet kan signalet då flytte seg rundt heile jorda. Om brytningsindeksen aukar ytterlegare vil dette auke krumminga, og radiohorisonten vil kome nærare og slik hindre den elektromagnetiske energien å nå fram til mottakaren. Dess høgare frekvens ei elektromagnetisk bølgje har, dess meir vert ho påverka av dukting.
Ein får oftast dukting i høgtrykk der ein har subsidens og i temperaturinversjonar. Fenomenet er særleg kjend innan radiokommunikasjon, og i seinare tid òg innan flynavigasjon, sidan ILS-strålen som fører flya inn mot rullebanen kan påverkast av dukting.
Klokke (fleirtyding)
Klokke, gjennom latin cloc(c)a frå keltisk cloc 'bjølle', opphavleg eit onomatopoetikon, er eit ord som vert brukt om ulike innretningar. Opphavet til omgrepet klokke er ein kegleforma djup metallskål, vanlegvis opphengd med opninga nedetter, som gjev ein klingande lyd frå seg når det vert slege på skålen med ein hammar, eller skålen når skålen er utstyrt med ein kolv som heng inni han og slær mot veggen på skålen når skålen vert sett i rørsle. Dels med utgangspunkt i at klokker kan nyttast til å gje signal, dels med utgangspunkt i forma, har ordet klokke fått fleire ulike tydingar:
Miksa Hell
Miksa Maximilian Hell var ein ungarsk   astronom og ordinert jesuitt-prest frå Kongedømet Ungarn.
Frå 1755 var han direktør ved observatoriet i Wien og professor ved universitetet i Wien. Etter oppdrag frå Christian VII av Danmark-Noreg reiste han i 1768 saman med János Sajnovics til Vardø for å følgje Venus-passasjen føre solskiva, slik at ein for første gang kunne rekne ut den nøyaktige avstanden mellom sola og jorda. Under reisa vart breiddegraden til mange stader i Norge avgjort ved observasjon av sol og stjerner. Hell bygde observatorium i Vardø og fann lengde- og breiddegraden til staden med stor nøyaktigheit etter metodane på den tida.
Dei viktigaste verka til Hell er Elementa algebrae (1745), Elementa mathematicae (1755), Observatio transitus Veneris (1770), Tabula geographica Ungariae veteris (1801) og Reise nach Wardoe (1835).
Krateret Hell på månen er namnsett etter han.
Nene
Nene er ei elv aust i England som spring ut frå tre kjelder i grevskapet Northamptonshire. Tidvasselva dannar grensa mellom Cambridgeshire og Norfolk om lag 6 km. Ho er den tiande lengste elva i Storbritannia og farbar 142 km frå Northampton til The Wash.
La Tène
La Tène er ein kommune i distriktet Neuchâtel i den sveitsiske kantonen Neuchâtel. Kommunen har innbyggjarar  og eit areal på. Kommunesenteret ligg 450 meter over havet.
1. januar 2009 vart dei tidlegare kommunane Marin-Epagnier og Thielle-Wavre slått saman til den nye kommunen.
La Tène er kalla opp etter La Tène, ein landsby i den tidlegare kommunen Marin-Epagnier som er kjend for La Tène-kulturen frå jernalderen.
Han ligg langs nordaustsida av Neuchâtelsjøen nær Biel, ved grensa mellom den fransk- og tysktalande regionane i Sveits.
Drosometer
Eit drosometer er eit instrument til måling av doggdanning på ei flate.
Snøbjørga
Snøbjørga er ein fjell- og isskrent ved austsida av enden av Stuttflogbreen i Mühlig-Hofmannfjella i Dronning Maud Land. Han vart kartlagt av norske kartografar frå landmålingar og flyfoto av den norske antarktisekspedisjonen (1956–60).
Strömstads kommun
Strömstad kommune i Bohuslän i det svenske länet Västra Götalands län. Administrasjonssentrum er Strömstad. Kommunen ligg 170 kilometer frå Göteborg og 154 km frå Oslo. Det går òg ferje til Sandefjord. Vegen E6 går gjennom kommunen.
Sidan Strömstad ligg såpass nær den norsk-svenske grensa mottar Strömstad ein del handelsturisme frå Noreg, i tillegg til at kommunen og skjergarden her vert vitja om sommaren av mange norske (små-)båtturistar.
Tettstader
Strömstad kommune har tre tettstader. Folketalet i tabellen er frå 31. desember 2005.
Carolina Klüft
Carolina Evelyn Klüft, er ein svensk tidlegare friidrettsutøvar, fødd i Sjömarken, som tevla internasjonalt i mangekamp og lengdehopp. Ho vart olympisk meister i sjukamp i 2004, verdsmeister tre gongar på rad 2003-07, samt europameister i 2002 og 2006, også desse titlane i sjukamp. Dessutan vann ho i femkamp innandørs VM-gull i 2003 og EM-gull i 2005 og 2007.
Klüft vann 22 sjukamp- og femkamptevlingar på rad frå mars 2002, ein periode der ho tok ni gullmedaljer etter kvarandre i internasjonale meisterskap.
Fengselsbetjent
Ein fengselsbetjent er ein tilsett ved eit fengsel. Arbeidsoppgåvane til ei fengselsbetjent er kontroll, grensesetjing, visitasjonar og tryggingstiltak. Jobben inneber òg ansvar for rehabilitering, motivering og rettleiing av innsette i fengsel.
Noreg
I Noreg er fengselsbetjentar utdanna ved Fengselsskulen ved Kriminalomsorgens utdanningssenter. Dette er ei 2-årig høgskuleutdanning (120 vekttal/høgskulekandidat). Norske fengselsbetjentar har ansvar for å vere kontaktbetjent for ein eller fleire av dei innsette.
Tilsette i leiande stillingar i Kriminalomsorga, det vil seie fengselsførstebetjent, fengselsinspektør og fengselsleiar har i regelen bakgrunn som fengselsbetjent.
Bedroom
«Bedroom» (engelsk for Soverom) er ein song av den svenske songaren Alvaro Estrella frå 2014. Songen er skriven av Jakke Erixson, Jon Bordon, Lauren Francis og Kristofer Östergren.
«Bedroom» deltok i den fyrste semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.
Nikolaj Dahl
Nikolaj Vladimirovitsj Dahl var ein russisk lækjar.
Dahl er best kjend for å ha behandla komponisten Sergej Rakhmaninov for ei skrivesperre etter at den første symfonien fekk knusande kritikk. Frå januar 1900 behandla Dahl Rakhmaninov kvar einaste dag i tre månader. Metoden var hypnose og komponisten blei frisk igjen. Rett etter skreiv han sin andre klaverkonsert som han dediserte lækjaren sin.
Dahl skal ha emigrert frå Russland i 1925 og døydde i Beirut i 1939.
I programhefte frå Oslo-Filharmonien i 1999 og 2001 blei det hevda at Dahl var norsk, men det er seinare tilbakevist i ein artikkel i Tidsskrift for Den norske lægeforening.
Dryas
Dryas var tre forholdsvis kalde klimaperiodar ved slutten av den siste istida med relativt tørt og kjølig klima.
Dei er kjenneteikna ved at planten reinrose, Dryas octopetala, var utbreidd i desse periodane. Dei tre dryas-periodane er:
Mellom dei tre periodane kom dei noko mildare periodane bølling og allerød.
I dryas var plantelivet i Norden lyskrevande, nøysame og hardføre planter som tolte å vere dekte av snø store delar av året. Av dyr finn ein særleg mykje rein, men det fanst òg ulv, jerv, villhest, bison og hare.
Skutelsvein
Skutelsvein (norrønt skutilsveinn) var ein tittel i norrøn tid. Det kunne visa til ein tenestegut som varta opp ved måltida, eller til ein hirdmann med høg rang.
Det norrøne ordet skutilsveinn var sett saman av skutill, 'fat' (frå latin scutella, 'lite fat', gjennom gammalengelsk scutel) og sveinn, 'gut' eller 'svein'.
Ifølge Hirdskråa til Magnus Lagabøte hadde skutelsveinar rang like etter lendmenn.
I 1277 gav Magnus Lagabøte ordre om at skutilsveinar skulle ha tittelen riddar og tiltalast som «herre» etter mønster frå Europa.
Fet prestegard
Fet prestegard ligg like nord for Fet kyrkje i Viken.
Tidlegare hadde prestegarden ein hovudbygning frå 1760-åra (biletet i midten). Denne vart riven i 1901 då dagens prestegardsbygning i sveitserstil vart oppført. Bygningen har fortsatt preg av sveitserstil, men fasaden og inngangspartiet er noko forenkla jamført med det opphavelege.
Rundt omkring prestegarden er det elles ei rekkje spor etter aktivitet i steinalderen, bronsealderen og jarnalderen.
When I'm with You av Sparks
When I'm with You er ein song av Los Angeles -bandet Sparks. Songen blandar disco og new wave med rocka gitar. Han gjekk ikkje inn på Billboard-lista i USA, men var den einaste topp 40-singelen deira i Australia, der han nådde 14. plassen. Songen låg seks veker på toppen av den franske singellista. Det er ikkje sikkert om det var Giorgio Moroder eller Harold Faltermeyer som produserte songen, men sistnemnde hevda å ha produsert det meste av albumet. Keith Forsey, mest kjend som produsent for Billy Idol i 1980-åra spelte trommer på songen. B-sida er ein instrumentalversjon av «When I'm with You».
Lærdalsbrannen
Lærdalsbrannen var ein bybrann på Lærdalsøyri i Lærdal i Vestland 18. og 19. januar 2014, då 60 bygningar vart skadd og 42 totalskadd. Mellom dei som vart totalskadd, var fire verneverdige, og eitt av dei fire var freda. Lærdalsbrannen er den største bybrannen i Noreg etter andre verdskrigen, og den største i fredstid sidan 1923. Ingen menneske omkom i Lærdalsbrannen.
Utviklinga av brannen
Det var særs sterk vind 18. januar 2014, då det tok til å brenne i eit bustadhus i Kyrkjeteigen langt aust i det tettbygde området, truleg på kjøkenet i huset. Brannvesenet fekk den fyrste meldinga om brannen klokka 22.53, og den fyrste brannbilen var på plassen klokka 22.59. Då brann det i ytterveggen på huset, som truleg allereie var overtent. Dei som budde i huset hadde kome seg ut, og brannvesenet fekk melding om dette. Faren for spreiing var overhengande i den sterke vinden, og allereie klokka 23.02 hadde fyrste nabohus teke fyr. Det brann òg i terrenget. Klokka 23.20 meldte politiet at tre hus stod i brann, og nokre minuttar seinare regna det gneistar og glør over heile Lærdal. Klokka 00.02 19. januar stod dei fleste bygningane i kvartalet Kyrkjeteigen/Bergo i brann. Vindretninga stod mot sørvest, og brannen nådde hovudsentralen til Telenor og anlegget til hovudstraumforsyninga til Lærdal. Kring 01.30 var desse slege ut og skapte store kommunikasjonsproblem lokalt i Lærdal, mellom bygda og omlandet, og for tunnelar og kommunikasjonar over store delar av Vestlandet. Brannstasjonen og den tekniske avdelinga til kommunen, som stod like ved, vart spart, takka stor innsats frå friviljuge, mellom anna bønder som nytta gyllevogner til å frakte fram vatn med. Frå Kyrkjeteigen/Bergo tok dei kraftige vindkasta med seg elden over til sørsida av Riksveg 5. Store delar av fjellet og fjellsida kalla Øyralii, vart sett i brann opp til 4–500 meters høgd over havet.
Skeisebana i Lærdal ligg i forlenginga av kvartalet Kyrkjeteigen/Bergo. Ei stund trudde ein at bana ville utgjere ein branngate, men elden gjorde eit sprang på over 130 meter, for så å sette fyr på ein vatningsbil. Bilen, ein gamal Bedford, sto heilt inntil skyttarhuset, som var bygd i mur, og han brann lenge. Etter ei stund stod òg skyttarhuset i brann, dertil det tilstøytande klubbhuset til skeisegruppa i Lærdal Idrettslag, som var bygd i tre. Då hadde vinden dreidd, og flammane byrja å ete seg nordvestover. Ein gamal tyskarbrakke og fleire næringsbygg tok fyr. Klokka 01.30 meldte Sogn Avis at sju til åtte hus hadde teke fyr; i røynda var langt fleire teken av elden. Framrykkinga av brannen nordvest for skeisebana var farlig, for brannen nærma seg då dei verneverdige bygningane på Gamle Lærdalsøyri, som er tett i tett med trehus. Klokka 02.50 hadde brannen fatta i Synneva Eris hus, som var ein av dei verneverdige bygningane. Fleire andre bygningar i verneområde byrja å brenne, men brannmannskapa og frivillige greidde å sløkke brannen i nokre av dei før elden fekk ordentleg tak. Brannvesenet hadde på dette tidspunktet fem til seks brannfrontar å kjempe mot, og dessutan fleire titals nedbrunne, men framleis eldfylte bygningstomter å kontrollere. I løpet av infernoet hadde eldkuler og bølgjeblekkplater flydd gjennom lufta, og mange propanbehaldarar og lastebildekk hadde eksplodert. Faren for brann i den verneverdige busetnaden var no overhengande. Men frå kring klokka 04.00 og utover roa vinden seg for ei stund, og brannmannskapet nytta høvet til å få slått ned eldstadene. Den siste bygningen som brann var uthuset bak Jansenhuset i Øyramarki 3,som båe tilhørande verneområdet Gamle Lærdalsøyri. Uthuset vart utsett for brannsmitte frå hovudhuset, og brann ned til grunnen.
Brannvesenet fekk frå fyrste stund støtte frå mange friviljuge, men forstod fort at dei trengte forsterkingar. Årdal brannvesen vart varsla allereie klokka 23.12 – innan ein time dessutan Sogndal og Aurland – seinare Vik, Flora, Førde, Bergen, Voss og fleire andre - i alt kring tolv brannstasjonar. Sivilforsvaret vart varsla klokka 23.29, og Raude Krossen klokka 23.30. Denne innsatsen – saman med rask evakuering av sentrum – avgrensa skadane og gjorde at menneskeliv ikkje gjekk tapt. Det aller meste av dei verneverdige husa, og alt av den aller eldste busetnaden, vart til slutt redda.
Brannen vart stoppa seint på natta eller tidleg om morgonen 19. januar. Klokka 06.30 melda brannvesenet at brannen var stabil. Klokka 16.45 – etter opptil 18 timars innsats – var det meldt kontroll over brannen. Men så seint som klokka 04.40 natt til 21. januar blussa elden opp i terrenget ovanfor brannstasjonen, sjølv om dette branntilløpet vart slått ned med ein gong. . I dagane framover blussa elden opp att fleire gonger, spesielt på hageavfallsplassen heilt sør inntil fjellet på Lærdalsøyri.
Skadane etter brannen
Brannen skada minst 60 bygningar, der 42 vart totalskadd, fleire enn nokon anna bybrann i Noreg i fredstid sidan 1923, då Hemnesberget i Nordland brann. 71 personar vart husville og mista stort sett alt dei eigde. 446 personar var innom Lærdal sjukehus for kontroll, og 270 vart innlagd for kortare eller lengre tid; dei aller fleste med røykskader. Éin hadde fått ein glo i auge; ei anna hadde fått håret i brann, ein tredje fekk hjarteinfarkt. Men ingen vart alvorleg skadd. Mesteparten av dei verneverdige husa vart berga. Fire verneverdige bygningar, der eit kompleks med to bygningar som var freda, gjekk med i brannen. Brannen kan ha øydelagd verdiar for meir enn 200 millionar kroner. Ordføraren redda ein 93 år gamal kvinne ut av huset ved å knuse eit vindauge i bakdøra. Kvinna hadde lagt seg og fekk ikkje med seg at det brann.
Brannen eller brannane strekte seg over eit område på om lag 550 × 550 meter, pluss eit mindre område sør for Riksveg 5, i tillegg store delar av fjellsida Øyralii. Det hadde mellom anna brent i taket til Lærdal kulturhus, som ligg i motsett ende av sentrum sett frå brannområda. Tre kvartal brann ned samt enkelte bygningar spreitt omkring. Nokre hus vart lagd i oske eller totalskada; andre vart spart. Mange bygningar fekk i tillegg brann-, vann-, og røykskadar. Midt i ruinane langs Kyrkjeteigen stod eit einsleg hus utan andre skadar enn svimerke på ytterveggen.
Mediedekninga
Bybrannen fekk enorm mediedekning i inn- og utland. Frå tidspunktet brannen vart meldt og fram til 31. mai 2014 vart brannen omtalt i 6 101 oppslag i norske medium, og 528 oppslag i utanlandske medium fordelt på 23 land. Lærdalsbrannen var den 6. største nyhendesaken i Noreg i fyrste kvartal i 2014.
I ein spørjeundersøking utført av YouGov på oppdrag frå Retriever Norge svarte nordmenn at av dei ti viktigaste nyhendesakane i fyrste kvartal i 2014, var det berre uroa i Ukraina som gjorde større inntrykk enn Lærdalsbrannen. Det var heller ingen anna sak i Noreg som gjorde nordmenn meir triste i denne perioden. Heile 94 prosent av de spurte oppga at bybrannen i Lærdal gjorde dei triste.
Ein undersøking utført av Retriever Norge og publisert eit halvt år etter brannen fastslo at Lærdal kommune takla mediepresset svært godt. Kommunen handterte medie- og kommunikasjonsutfordringa på ein uvanleg god måte, og langt utover det som kan ventast av ein kommune av denne storleiken.
Mediedekninga haldt fram i siste halvdel av 2014 og i tida rundt eittårsdagen for brannen med to dokumentarprogram på Norsk rikskringkasting, ein dokumentarserie på TV 2 og eit titals artiklar og multimediale pakkar i mediehusa. Lærdalsbrannen skapte òg debatt rundt sentralisering/desentralisering av naudetatane i Noreg. Brannen har òg gjeve næring til fleire forskningsprosjekt.
Etter brannen
Politiet saman med spesialetterforskarar frå Kripos støtte på ein svært vanskeleg etterforsking av di fleire av husa i Kyrkjeteigen der brannen starta, var totalt utbrent. 29. april 2014 konkluderte politiet med at bybrannen hadde gjort så stor skade at brannårsaka aldri vil verte funnen. Politiet har lagt vekk saken.
Den første Tsjetsjenia-krigen
Den første Tsjetsjenia-krigen (russisk Пе́рвая чече́нская война́, Pervaja tsjetsjenskaja vojna; tsjetsjensk: Дуьххьара нохчи-оьрсийн тIом, Duuxẋara noxçi-örsii thom; den første tsjetsjensk-russiske krigen), òg kjend som krigen i Tsjetsjenia, var ein konflikt mellom Den russiske føderasjonen og den tsjetsjenske republikken Itsjkeria som vart utkjempa mellom 11. desember 1994 og 31. august 1996.
Once Upon a Long Ago
«Once Upon a Long Ago» er ein song av Paul McCartney gjeven ut som den 40. singelen hans den 16. november 1987. Singelen kom ut i samband med samleplata All the Best!, som kom ut to veker før singeen. Songen var produsert av Phil Ramone og miksa av George Martin med fiolin av Nigel Kennedy.
Den første Tsjetsjenia-krigen
Itsjkeria freista å lausriva seg frå føderasjonen og erklærde seg i 1991 uavhengig etter Sovjetunionens fall, men vart ikkje anerkjent av det internasjonale samfunnet, og vart truga med invasjon frå den nye russiske staten, som ikkje ville godkjenna tsjetsjenarane sitt sjølvstende.
Once Upon a Long Ago
Det vart rapportert i ein biografi i 2011 at opphavet til songen er frå filmen The Princess Bride. McCartney vart spurt av regissøren Rob Reiner om å skrive eit par songar for filmen. Reiner avviste dei to songane McCartney kom med, «Once Upon a Long Ago» og «Beautiful Night», fordi dei var «for sentimentale». I staden fekk han Mark Knopfler til å fullføre filmmusikken.
Den første Tsjetsjenia-krigen
Etter eit innleiande felttog i 1994 og 1995, som hadde sitt høgdepunkt i det øydeleggjande slaget om Groznyj, freista russiske føderale styrkar å skaffa seg kontroll over dei tsjetsjenske fjellområda, men vart pressa attende av tsjetsjenernes geriljakrig som angreip på lavlandet, til trass for Russlands klåre overlegne bakkestyrkar, våpen og luftstøtte. Dette førte til ein omfattande demoralisering mellom dei føderale styrkane, og dessutan nesten universell motstand mot krigen blant folkesetnaden i Russland, som igjen førte til at president Boris Jeltsin erklærte våpenkvile i 1996 og året etter underteikna ei fredsavtale, Khasavjurt-avtala.
Once Upon a Long Ago
Opphavleg var songen meint å vere ein duett mellom McCartney og Freddie Mercury. Dei to hadde blitt vener etter Live Aid. McCartney, som hadde mykje sympati for Mercury på grunn av pressa som forfølgde han med saker om helsa hans, skreiv songen med Mercury i tankane. Mercury var derimot for travel med både soloprosjekt, bandet sitt Queen og AIDS-sjukdommen som byrja å slite på han. Vokalen til McCartney skal vere lik vokalen det var meininga Mercury skulle syngje. Linda McCartney, kona til Paul, fortalte at han var knust då han fekk vite at Mercury hadde gått bort.
Den første Tsjetsjenia-krigen
To år etter denne avtala, braut tilhøvet mellom Russland og det tsjetsjenske Itsjkeria saman då ei radikal tsjetsjensk gruppe, den internasjonale muslimske brigaden, leia av Sjamil Basajev og Ibn al-Khattab, invaderte naborepublikken Dagestan sommaren 1999. Dette førte til at Russland igjen invaderte Tsjetsjenia og slik starta Den andre Tsjetsjenia-krigen. Denne enda sjølvstendet til Itsjkeria, som igjen vart Tsjetsjenia under russisk kontroll. Motstanden mot dei føderale styrkane veikna, men eit opprør mot russisk styre pågår framleis i Nord-Kaukasus.
Once Upon a Long Ago
Songen vart spelt inn 11. og 12. mars 1987 i Hog Hill Studio, og så nokre fleire lydspor i Abbey Road i juli.
Den første Tsjetsjenia-krigen
Det offisielle russiske talet på falne føderale soldatar er omtrent 5500, og dei fleste anslag ligg mellom 3500 og 7500, medan enkelte hevdar opp mot 14.000 falne. Det finst ikkje noko noggrant anslag på kor mange itsjkeriske soldatar som vart drepne i krigen, og ulike anslag hevdar både omtrent 3000 og over 15.000 drepne. Ulike estimat hevdar at mengda sivile dødsfall i krigen var mellom 30.000 og 100.000, i tillegg til moglegvis over 200.000 såra, medan meir enn ein halv million vart gjort til flyktningar, som førte til at byar og landsbyar i republikken vart lagt i ruinar.
Once Upon a Long Ago
Utgjeving
Songen kom ut i fire versjonar. To forskjellige 12"-singlar med versjonar kalla «long» og «extended» (miksa av høvsesvis George Martin og Peter Henderson), 7"-singel og CD-singel (den første for McCartney) med ein forkorta versjon av den lange versjonen (edit) og ei B-side frå kvar av dei to 12"-versjonane, i tillegg til «Back on My Feet», som var B-side på alle utgåvene. I tillegg inneheld albumversjonen på All the Best! ein alternativ slutt. «Back on My Feet» var òg den første songen som kom ut etter eit samarbeid mellom McCartney og Elvis Costello.
«Once Upon a Long Ago» nådde tiandeplassen på den britiske singellista, og det vart den siste Topp 10-plasseringa til McCartney i heimlandet før «FourFiveSeconds» i 2015. Singelen kom ikkje ut i USA og var heller ikkje med på den amerikanske utgåva av All the Best!. Songen er aldri utgjeve på noko større amerikansk album, men kom ut på promoalbumet Never Stop Doing What You Love.
Once Upon a Video
I lag med singelen og All the Best! kom det òg ein 18 minuttar lang VHS kalla Once Upon a Video, som bestod av fire musikkvideoar:
Nissedal prestegard
Nissedal prestegard er ein gamal prestebustad som ligg like ved Nissedal kyrkje.
På prestegardstunet står fem freda bygningar: hovudbygning, drengestove, driftsbygning, vognskjul og stabbur. Stabburet, frå 1300-talet, er eldst. Dei andre bygningane ber preg av 1800-talet. Drengestova har tidlegare vore forpaktarbustad og vart bygd omkring 1850, medan det om lag jamgamle vognskjulet vert nytta som garasje. Nøyaktig alder på driftsbygningen er ukjend.
Opaka
Opaka (bulgarsk Опака) er ein by og ein kommune i provinsen Tărgovisjte i Bulgaria. Kommunen omfattar byen Opaka og fem andre busetnader.
Dei største busetnadene i kommunen er:
Sørhortane
Sørhortane er ei gruppe fjellknausar langs nordaustkanten av Horteriset, sør for Petermannkjedene i Dronning Maud Land. Dei vart fotograferte frå lufta av Den tyske antarktisekspedisjonen (1938–39) og kartlagte av norske kartografar frå landmålingar og flyfoto av den norske antarktisekspedisjonen (1956–60).
Skinner Peak
Skinner Peak er eit hovudsakleg snødekt fjell, over 2600 moh, på ein utstikkar som kjem ned frå nordaustsida av Mount Schopf i Ohio Range i Horlick Mountains. Det vart namngjeve av Advisory Committee on Antarctic Names (US-ACAN) etter Courtney J. Skinner, ein geologisk assistent og leirbestyrar under ekspedisjonen til Ohio State University til Horlick Mountains i 1961-62. Skinner vitja Antarktis med US Antarctic Research Program (USARP) kvar sommar frå 1961-62 til 1966-67.
Stivtorvmose
Stivtorvmose (Sphagnum compactum) er ein torvmose med korte og stive greiner. Hovuda er som regel spragla i grønt, gult og brunt. Sporehusa er kulerunde og brunsvarte.
Tweed i Skottland
Tweed er ei elv som renn gjennom regionen Scottish Borders i Skottland. Ho er omkring 156 km lang, og startar i Tweedsmuir, nærare bestemt ved Tweeds Well. Over ei strekning på 27 km ved Berwick-upon-Tweed markerer ho grensa til England, og eit kort stykke på denne strekninga renn ho gjennom Northumberland i England.
Elva er ei av dei beste lakseelvene i Skottland.
Le Landeron
Le Landeron er ein kommune i distriktet Neuchâtel i den sveitsiske kantonen Neuchâtel. Kommunen har innbyggjarar  og eit areal på. Kommunesenteret ligg 434 meter over havet.
Kommunen ligg på ei berglendt morene i midten av den myrlendte Thielledalen nær Bielsjøen. Den store fransktalande byen ligg ved språkgrensa i Sveits ved den tysktalande kantonen Bern.
Vänersborgs kommun
Vänersborg kommune ligg administrativt under det svenske lenet (fylket) Västra Götalands län. Geografisk ligg kommunen delvis i landskapet Västergötland, og delvis i Dalsland. Administrasjonssenteret i kommunen ligg i Vänersborg.
Tettstader
Vänersborg kommune har fem tettstader. Folketalet i tabellen er frå 31. desember 2005.
1872 Helenos
1872 Helenos er ein trojansk jupitertrojan og ligg i L5-lagrangepunktet til Jupiter. Han blei oppdaga den 24. mars 1971 av Cornelis Johannes van Houten, Ingrid van Houten-Groeneveld og Tom Gehrels ifrå Palomar Observatory i San Diego County i California.
KWin
KWin er ein vindaugehandsamar for X Window og er under utvikling for Wayland. KWin er ein del av skrivebordmiljøet KDE, men kan òg nyttast saman med andre skrivebordmiljø.
Dropsonde
Dropsonden vart utvikla av National Center for Atmospheric Research (NCAR) i USA for å gjere målingar i tropiske orkanar. Dropsonden inneheld ein GPS-mottakar, og måler lufttrykk, temperatur og fukt for å lage ein atmosfærisk profil og gje termodynamiske data.
Milutin Milanković
Milutin Milanković var ein serbisk matematikar, astronom, klimatolog, geofysikar og sivilingeniør.
Bröder
«Bröder» (svensk for Brør) er ein song av den svenske songaren Linus Svenning frå 2014. Songen er skriven av Fredrik Kempe.
Milutin Milanković
Milanković var professor i Beograd frå 1909 og direktør ved observatoriet der. Han arbeidde med termodynamiske og klimatologiske emne og er kjent for undersøkingane sine av klimaendringar på grunn av variasjonar i stillinga til jorda og banen i forhold til sola. Han stilte opp ein kurve med tanke på istidsinndelinga, Milanković-syklusane, for endringar i solstrålingsintensitet over dei siste 600 000 år (seinare utvida til 1 million år).
Bröder
«Bröder» deltok i den fyrste semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.
Milutin Milanković
Krateret Milankovic på den andre sida av månen er namnsett etter han. Det same er eit krater på Mars.
Dushk
Dushk er ein tidlegare landkommune i regionen Fier i Albania. Etter ei admininistrasjonsreform i 2014 inngår han som ei kommunaleining i kommunen Lushnje.